Melilla

mini|Spanische Terretorja i da Gengt.
Melilla, span. Melilla [meˈliʎa]; rifisch Mřič, masir. aa Mlilthttps://kab.wikipedia.org/w/index.php?title=Mlilt&oldid=76091 oda Tamlilt; arab. Malīlja, is a spanischa autonoma Stod, wou af n noadwestlinga, mittlmearnatn Gstod vo Afrika, estle von n Kap Tleta Madari, am Alborán-Meral ligt. Sa houd a gmoasama Grenz mid Marokko, mid de Kommuna Mariguari u Farhana in n Noadn un Oustn u da Stod Aït-Nsar in n Sidn, is a Toal vo da Guelaya-Region u houd a Flechn vo umma 12.3 km². D Stod is a Exklafn vo Spanja oda a otrennts Terretorjum un oa vo zwou spanische Stedt af n Festland vo Afrika, dej ondar is Ceuta. D Stod is bis zen 14. Miarz 1995, wou d Autonomi-Statutn duchkumma han, a Toal vo da spanischn Provinz Málaga gweng. 

Melilla is oins vo dea Sundaterretorja vo da Eiropejschn Union (EU). A Raisn u Foartn zwischn de iwatn Regiona vo da EU u Melilla hom extriga Bstimmunga, dej wou midunta i de Beitritsvatreḡ vo Spanja zen Schengen-Akkoad vaschribn han. D Stod houd a signifikanta Zohl vo Pendla vo da marokanischn Prowinz Nador. Dej Festung vo da Stod is zwischn en 16. u 18. Jh. baut woan mid Loḡa, Zisterna, Bosteia, Grem, Stolln, Kapelln, doudrunta oa gotischa, u Spitela.

2019 hod Melilla a Bvelkaring vo offezjell 86,487 Eiwõhna ghobt. Dej mejran hom ibeerischn u riifischn, resp. masirischn, Hintagrund.Trinidad, Jamie: "An Evaluation of Morocco's Claims to Spain's Remaining Territories in Africa". International and Comparative Law Quarterly. Cambridge University Press 61/4 (2012), S. 961–975. Wej i Ceuta git s owa a Sefardn u sindhische Hindu. Soziolinguistisch git s z Melilla a Diglossi zwischn Spanisch wej a Dochsproch u Rifisch wej a Vulkssproch.Sánchez Suárez, Mª Ángeles: "Reflexiones acerca de la enseñanza del español como lengua de segunda adquisición a personas adultas hablantes de tamazight", Aldaba 29 (2003), S. 189–235. 
Melilla is wej Ceuta un ondana hispanofona Terretorja z Afrika a "Zanköpfal" oda a "Raffboandl" vonrana irredentistischn Reklamiring oda Furdarei vo Marokko.

 Galeri 

 Beleg